13/12/2011 | Administración LocalMunicipal
Ordes
Aprobación definitiva de modificación ordenanzas fiscais

Aprobación definitiva de modificación de ordenanzas fiscais. O Pleno corporativo, en sesión extraordinaria celebrada o 7 de outubro de 2011, aprobou provisoriamente a modificación das ordenanzas fiscais seguintes: • Ordenanza fiscal n.º 1, reguladora do imposto sobre bens inmobles. • Ordenanza fiscal n.º 2, reguladora do imposto sobre actividades económicas. • Ordenanza fiscal n.º 3, reguladora do imposto sobre vehículos de tracción mecánica. • Ordenanza fiscal n.º 4, reguladora do imposto sobre construcións, instalacións e obras. • Ordenanza fiscal n.º 6, reguladora da taxa por ocupación de terreos de uso público con mercadorías, materiais de construción, escombros, valos, puntais, cabaletes, estadas e outras instalacións análogas. • Ordenanza fiscal n.º 8, reguladora da taxa por instalación en terreos de uso público local de postos, barracas de venda, espectáculos, atraccións de recreo, industrias nas rúas e ambulantes e rodaxe cinematográfico. • Ordenanza fiscal n.º 9, reguladora da taxa por aproveitamento especial do dominio público local, a favor de empresas explotadoras de servizos de subministracións de interese xeral. • Ordenanza fiscal n.º 10, reguladora da taxa pola ocupación da vía pública con postos para as feiras no Concello de Ordes. • Ordenanza fiscal n.º 11, reguladora da taxa por entrada de vehículos e vaos permanentes. • Ordenanza fiscal n.º 14, reguladora da taxa de cemiterio municipal. • Ordenanza fiscal n.º 17, reguladora da taxa por recollida de lixo. • Ordenanza fiscal n.º 18, reguladora da taxa por prestación do servizo de auga potable. • Ordenanza fiscal n.º 19, reguladora da taxa de sumidoiros. • Ordenanza fiscal n.º 20, reguladora da taxa por licencias de autotaxi e demais vehículos de aluguer. • Ordenanza fiscal n.º 21, reguladora da taxa por concesión de licencias urbanísticas esixidas pola lexislación do solo e o ordenamento urbano. • Ordenanza fiscal n.º 23, reguladora da taxa por outorgamento de licenza de primeira ocupación de vivendas. • Ordenanza fiscal n.º 24, reguladora da taxa por expedición de documentos administrativos. • Ordenanza fiscal n.º 25, reguladora da taxa por expedición de licenza pola tenza de animais potencialmente perigosos, renovación, inscricións rexistrais e as súas modificacións e cancelacións. • Ordenanza fiscal n.º 26, reguladora da taxa pola prestación do servizo de recollida, retirada, custodia e inmobilización de vehículos na vía pública. • Ordenanza fiscal n.º 27, reguladora da taxa por prestación dos servizos especiais motivados polo transporte. De conformidade co disposto no artigo 17, apartados 1 e 2, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o dito acordo expúxose no taboleiro de anuncios do Concello, procedéndose á súa publicación no BOP n.º 198, do 18 de outubro de 2011, así como no xornal “La Voz de Galicia”, de data 11 de outubro de 2011. Rematado o período de exposición pública de 30 días ao que refírese o apartado 1 do mencionado artigo 17 sen terse presentado reclamación ningunha, e de conformidade co preceptuado no apartado 3 do citado artigo, enténdese definitivamente adoptado o acordo sen necesidade de novo acordo plenario. Consonte dispón o apartado 4 do artigo 17 indicado, procédese de seguido á publicación do texto íntegro das modificacións acordadas, sen que entren en vigor ata que se teña levado a cabo a presente publicación.1. Ordenanza fiscal n.º 1, reguladora do imposto sobre bens inmobles: O artigo 4.º (tipo impositivo) pasaría a ter a seguinte redacción: “De conformidade co disposto no artigo 72 do real decreto lexislativo 2/2004, do 5 de marzo, os tipos de gravame aplicables serán os seguintes: a) O tipo aplicable aos bens de natureza urbana fíxase no 0,51 %. b) O tipo aplicable aos bens de natureza rústica fíxase no 0,51%. c) O tipo aplicable aos bens de características especiais fíxase no 1,30 %.” 2. Ordenanza fiscal n.º 2, reguladora do imposto sobre actividades económicas: Modifícase o artigo 3.º (coeficiente de situación), o cal pasaría a ter a seguinte redacción: “1. Sobre a cota resultante da aplicación do coeficiente de ponderación previsto no artigo anterior establécese a seguinte escala de coeficientes que ponderan a situación física do local dentro do termo municipal, atendendo á categoría da rúa na que radique a actividade: Categoría 1.ª: 2,10 Categoría 2.ª: 1,58 Categoría 3.ª: 1,05 2. Para os efectos de aplicación dos coeficientes sinalados no parágrafo anterior, anexo á presente ordenanza fiscal recóllese o índice alfabético das vías públicas deste municipio con cadansúa categoría fiscal.3. O coeficiente aplicable a cada local, cando sexan varias as vías públicas a que dea a fachada dun establecemento ou local, tomarase o coeficiente que corresponda á vía de categoría superior.” 3. Ordenanza fiscal n.º 3, reguladora do imposto sobre vehículos de tracción mecánica: O artigo 4.º (cota tributaria) pasaría a ter a seguinte redacción: “As cotas tributarias do imposto serán as resultantes de aplicar un coeficiente de incremento do 1,37 ás cotas establecidas no artigo 95.1 do Real decreto lexislativo 2/2004, do 5 de marzo, é dicir: 4. Ordenanza fiscal n.º 4, reguladora do imposto sobre construcións, instalacións e obras: Modifícase o parágrafo 3.º do artigo 4.º (base impoñible, cota e devengo), que quedaría redactado do xeito seguinte: “A cota do imposto será o resultado de aplicar á base impoñible o tipo de gravame: 2,73.” 5. Ordenanza fiscal n.º 6, reguladora da taxa por ocupación de terreos de uso público con mercadorías, materiais de construción, escombros, valos, puntais, cabaletes, estadas e outras instalacións análogas. Modifícase o artigo 6 (cota tributaria), no senso seguinte: “Será a que resulte da aplicación das seguintes tarifas, atendendo á superficie ocupada polos aproveitamentos, expresado en metros cadrados. Tarifa primeira. Ocupación de vía pública con mercadorías. a) Ocupación ou reserva especial da vía pública ou terreos de uso público que fagan os industriais con materiais ou produtos da industria ou comercio á que se dediquen a súa actividade, comprendidos os vagóns ou vagonetas metálicas denominadas “containers”, por mes e metro cadrado: 8,90 €. b) Ocupación ou reserva especial da vía pública de modo transitorio, por mes e metro cadrado: 8,90 €. Tarifa segunda. Valos, puntais, cabaletes, estadas, etc. Ocupación da vía pública ou terreos de uso público con valos, caixóns de cerramento, sexan ou non para obras, e outras instalacións análogas, incluídas as grúas e os silos de xeso, por metro cadrado ou fracción, ó mes: 2,22 € Tarifa terceira. Básculas, aparatos ou máquinas automáticas. Ocupación da vía pública con aparatos ou máquinas de venda de expedición automática de calquera produto ou servizo, por unidade ao semestre: 30,98 €. Tarifa cuarta. Publicidade nos postes, farolas, columnas ou outro mobiliario público de titularidade municipal. Por cada metro cadrado ou fracción, á semana: 2,06 €. A estes efectos cada cartel terá carácter independente, tributando por cada un deles. As ditas tarifas serán irreducibles por fraccións de tempos inferiores.” 6. Ordenanza fiscal n.º 8, reguladora da taxa por instalación en terreos de uso público local de postos, barracas de venda, espectáculos, atraccións de recreo, industrias nas rúas e ambulantes e rodaxe cinematográfico. Modifícase o artigo 6 (cota tributaria) quedando coa seguinte redacción: “Constituirá a cota tributaria a que resulte de aplica-las seguintes tarifas atendendo á superficie ocupada, situación e duración. Tarifa. –licencias para a ocupación de terreos de uso público, para a venda ou espectáculos con barracas ou casetas, postos de venda ambulantes, quioscos, etc., por metro cadrado ou fracción ao mes: 6,47 €, cun mínimo de 32,37 €. A dita tarifa será irreducible por fraccións de tempo inferiores ao mes.” 7. Ordenanza fiscal n.º 9, reguladora da taxa por aproveitamento especial do dominio público local, a favor de empresas explotadoras de servizos de subministracións de interese xeral Modificaríase a totalidade da ordenanza, salvo a disposición final, quedando do xeito seguinte: “Artigo 1.º.–Fundamento e natureza. Ao abeiro do previsto nos artigos 57, 20 e 24.1 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, regúlase a taxa por utilización privativa ou aproveitamentos especiais constituídos no solo, subsolo ou voo das vías públicas municipais, a favor de empresas explotadoras de servizos de subministracións que resulten de interese xeral ou afecten á xeneralidade ou a unha parte importante da veciñanza, que se rexerá pola presente Ordenanza fiscal. Artigo 2.º.–Feito impoñible.1. Constitúe o feito impoñible da taxa o goce da utilización privativa, ou os aproveitamentos especiais constituídos no solo, subsolo ou voo das vías públicas municipais, a favor de empresas ou entidades que utilizan o dominio público para prestar os servizos de subministracións que resulten de interese xeral ou afecten á xeneralidade ou unha parte importante da veciñanza.2. O aproveitamento especial do dominio público producirase sempre que para a prestación do servizo de subministración se deban de utilizar antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular daquelas.3. En particular, comprenderanse entre os servizos referidos nos apartados anteriores, as subministracións de auga, gas, electricidade, telefonía fixa, telefonía móbil e outros medios de comunicación, que se presten, total ou parcialmente, a través de redes e antenas fixas que ocupan o dominio público municipal.4. O pago da taxa regulada nesta Ordenanza supón a exclusión expresa da exacción doutras taxas derivadas da utilización privativa ou o aproveitamento especial constituído no chan, subsolo ou voo das vías públicas municipais, necesarios para a prestación dos servizos de subministracións de interese xeral. Artigo 3.º.–Suxeitos pasivos.1. Son suxeitos pasivos as empresas ou entidades explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza, talles como os de abastecemento de auga, subministración de gas, electricidade, telefonía (fixa ou móbil) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. A estes efectos, inclúense entre as empresas explotadoras dos devanditos servizos as empresas distribuidoras e comercializadoras dos mesmos.2. Teñen a consideración de suxeitos pasivos as empresas ou entidades explotadoras a que se refire o apartado anterior, tanto se son titulares das correspondentes redes a través das cales se efectúen as subministracións coma se, non sendo titulares de devanditas redes, o son de dereitos de uso, acceso ou interconexión ás mesmas.3. Tamén serán suxeitos pasivos da taxa as empresas e entidades, públicas ou privadas, que presten servizos, ou exploten unha rede de comunicación no mercado, conforme ao previsto nos artigos 6 e concordantes da Lei 32/2003, do 3 novembro, xeneral de telecomunicacións.4. As empresas titulares das redes físicas, ás cales non lles resulte aplicable o que se prevé nos apartados anteriores, están suxeitas á taxa por ocupacións do chan, o subsolo e o voo da vía pública, regulada na Ordenanza fiscal correspondente. Artigo 4.º.–Sucesores e responsables.1. As obrigacións tributarias pendentes das sociedades e entidades con personalidade xurídica disoltas e liquidadas transmitiranse aos socios, copartícipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía íntegra das débedas pendentes. b) Cando legalmente se limitou a responsabilidade, o valor da cota de liquidación que lles corresponda. c) Poderán transmitirse as débedas devengadas na data de extinción da personalidade xurídica da sociedade ou entidade, aínda que non estean liquidadas.2. As obrigas tributarias pendentes das sociedades mercantís, en supostos de extinción ou disolución sen liquidación, transmitiranse ás persoas ou entidades que sucedan, ou sexan beneficiarios da operación.3. As obrigas tributarias pendentes das fundacións, ou entidades a que se refire o artigo 35.4 da Lei xeral tributaria, en caso de disolución das mesmas, transmitiranse aos destinatarios dos bens e dereitos das fundacións, ou aos partícipes ou cotitulares das devanditas entidades.4. As sancións que procedan polas infraccións cometidas polas sociedades e entidades ás cales refírense os apartados anteriores esixiranse aos sucesores daquelas, ata o límite do valor da cota de liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade esténdese á sanción. b) Os partícipes ou cotitulares das entidades a que se refire o artigo 35.4 da Lei xeral tributaria, en proporción ás súas respectivas participacións. c) Os que sucedan por calquera concepto na titularidade de explotacións económicas, polas obrigacións tributarias contraídas polo anterior titular e derivadas do seu exercicio. d) Exceptúanse de responsabilidade as adquisicións efectuadas nun procedemento concursal.6. Responderán subsidiariamente da débeda tributaria: a) Os administradores de feito ou de dereito das persoas xurídicas que non realizasen os actos necesarios do seu incumbencia para o cumprimento das obrigacións tributarias ata os límites seguintes: – Cando se cometeron infraccións tributarias responderán da débeda tributaria pendente e das sancións. – En supostos de cesamento das actividades, polas obrigacións tributarias devengadas, que se atopen pendentes na data de cesamento, sempre que non fixesen o necesario para o seu pago ou tomasen medidas causantes da falta de pago. b) Os integrantes da administración concursal e os liquidadores de sociedades e entidades que non realizasen as xestións necesarias para o cumprimento das obrigacións tributarias devengadas con anterioridade.7. A responsabilidade esixirase en todo caso nos termos e de acordo co procedemento previsto na Lei xeral tributaria. Artigo 5.º.–Servizo de telefonía móbil. Base impoñible e cota tributaria.1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste municipio, aplicaranse as seguintes fórmulas de cálculo: a) Base impoñible. A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt (NH * Cmm) Sendo: Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio 2012 é de 38,38 euros/ano. Nt = Número de teléfonos fixos instalados no municipio, no ano 2010, que é de 4.858. NH = 95% do número de habitantes empadroados no municipio. En 2010: 12.245. Cmm = Consumo medio telefónico, estimado por teléfono móbil por chamadas de móbil a móbil. O seu importe para 2012 é de 256,76 euros/ano. b) Cota básica. A cota básica global determínase aplicando o 1,4 por 100 á base impoñible: QB = 1,4% s/ BI Cota tributaria/operador = CE * QB Sendo: CE = coeficiente atribuíble a cada operador, segundo a súa cota de participación no mercado, incluíndo as modalidades de postpago e prepago. O valor da cota básica (QB) para 2012 é de 46.626,66 €. c) Imputación por operador. Para 2012 o valor de CE e a cota trimestral a satisfacer por cada operador son os seguintes: As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. A efectos de determinar o coeficiente CE, os suxeitos pasivos poderán probar ante o concello que o coeficiente real de participación no exercicio anterior ao de devengo da taxa foi inferior. Neste caso, as autoliquidaciones trimestrais axustaranse aplicando o coeficiente acreditado polo obrigado tributario. Artigo 6.º.– Outros servizos diferentes da telefonía móbil. Base impoñible e cota tributaria.1. Cando o suxeito pasivo sexa titular da rede que ocupa o chan, subsolo ou voo das vías públicas, mediante a cal prodúcese o goce do aproveitamento especial do dominio público local, a base impoñible está constituída pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no artigo 3 desta ordenanza.2. Cando para o goce do aproveitamento especial a que se refire o apartado anterior, o suxeito pasivo utilice redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba abonar ao titular da rede, polo uso da mesma.3. Aos efectos dos apartados anteriores, teñen a consideración de ingresos brutos procedentes da facturación aqueles que, sendo imputables a cada entidade, sexan obtidos pola mesma como contraprestación polos servizos prestados neste termo municipal, en desenvolvemento da actividade ordinaria; só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministracións ou servizos de interese xeral, propios da actividade da empresa que corresponden a consumos dos abonados efectuados no municipio. b) Servizos prestados aos consumidores necesarios para a recepción da subministración ou servizo de interese xeral propio do obxecto da empresa, incluíndo enlácelos na rede, posta en marcha, conservación, modificación, conexión, desconexión e substitución dos contadores ou instalacións propiedade da empresa. c) Alugueres, canons, ou dereitos de interconexión percibidos doutras empresas subministradoras de servizos que utilicen a rede da entidade que ten a condición de suxeito pasivo. d) Alugueres que deban de pagar os consumidores polo uso dos contadores, ou outros medios utilizados na prestación da subministración ou servizo. e) Outros ingresos que se facturen polos servizos resultantes da actividade propia das empresas subministradoras.4. Non se incluirán entre os ingresos brutos, a estes efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e prexuízos, a menos que sexan compensación ou contraprestación por cantidades non cobradas que se han de incluír nos ingresos brutos definidos no apartado 3. c) Os ingresos financeiros, como intereses, dividendos e calquera outros de natureza análoga. d) Os traballos realizados pola empresa para o seu inmobilizado. e) As cantidades procedentes de alleamentos de bens e dereitos que forman parte do seu patrimonio.6. As taxas reguladas nesta Ordenanza exixibles ás empresas ou entidades sinaladas no artigo 3 desta Ordenanza, son compatibles con outras taxas establecidas, ou que poida establecer o Concello, pola prestación de servizos ou realización de actividades de competencia local, das que as mencionadas empresas sexan suxeitos pasivos.7. A contía da taxa determínase aplicando o 1,5 por 100 á base impoñible definida neste artigo. Artigo 7.º.–Período impositivo e devengo da taxa.1. O período impositivo coincide co ano natural salvo os supostos de inicio ou cesamento na utilización ou aproveitamento especial do dominio público local necesario para a prestación da subministración ou servizo, casos en que procederá aplicar o prorrateo trimestral, conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre en que ten lugar o alta. b) En caso de baixas por cesamento de actividade, liquidarase a cota que corresponda aos trimestres transcorridos desde o inicio do exercicio, incluíndo aquel en que se orixina o cesamento.2. A obriga de pago da taxa regulada nesta Ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licenza correspondente. b) Cando o goce do aproveitamento especial a que se refire o artigo 1 desta ordenanza non requira licenza ou autorización, desde o momento en que se iniciou o citado aproveitamento. Para ese efecto, enténdese que comezou o aproveitamento especial cando se inicia a prestación de servizos aos usuarios que o soliciten. c) 3. Cando os aproveitamentos especiais do chan, subsolo ou voo das vías públicas prolónganse durante varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural. Artigo 8.º.–Réxime de declaración e de ingreso. Servizos de telefonía móbil.1. As empresas operadoras de servizos de telefonía móbil relacionadas no artigo 5 desta ordenanza deberán presentar a autoliquidación e efectuar o ingreso da cuarta parte resultante do que establece o devandito artigo nos meses de abril, xullo, outubro e decembro 2. Outras empresas explotadoras de servizos de telefonía móbil presentarán a súa declaración en base aos parámetros establecidos no artigo 5 e tendo en conta o período de prestación efectiva dos servizos durante o ano 2011.3. Unha vez concluído o exercicio 2011 os suxeitos pasivos que probasen, en base de datos oficiais, que a súa participación neste período diferise da porcentaxe aplicada a efectos do cómputo da taxa regulada na presente ordenanza, poderán solicitar a regularización procedente. Artigo 9.º.–Réxime de declaración e ingreso. Outros servizos.1. Respecto dos servizos de subministración regulados no artigo 6.º desta Ordenanza, establécese o réxime de autoliquidación para cada tipo de subministración, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. O cesamento na prestación de calquera subministración ou servizo de interese xeral, comporta a obrigación de facer constar esta circunstancia na autoliquidación do trimestre correspondente así como a data de finalización.2. Poderase presentar a declaración final o último día do mes seguinte ou o inmediato hábil posterior a cada trimestre natural. Presentarase ao Concello unha autoliquidación para cada tipo de subministración efectuada no termo municipal, especificando o volume de ingresos percibidos por cada un dos grupos integrantes da base impoñible, segundo detalle do artigo 6.3 desta ordenanza. A especificación referida ao concepto previsto na letra c) do mencionado artigo, incluirá a identificación da empresa ou empresas subministradoras de servizos ás que se facturou cantidades en concepto de peaxe. A contía total de ingresos declarados polas subministracións a que se refire o apartado a) do mencionado artigo 6.3 non poderá ser inferior á suma dos consumos rexistrados en contadores, ou outros instrumentos de medida, instalados neste municipio.3. As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 6.2 da presente Ordenanza. Esta acreditación acompañarase da identificación da empresa ou entidade propietaria da rede utilizada.4. Expedirase un documento de ingreso para o interesado, que lle permitirá satisfacer a cota nos lugares e prazos de pago que se indiquen. Por razóns de custo e eficacia, cando da declaración trimestral dos ingresos brutos derívese unha liquidación de cota inferior a 6 euros, acumularase á seguinte.5. A presentación das autoliquidacións despois do prazo fixado no punto 2 deste artigo comportará a esixencia das recargas de extemporaneidade, segundo o que prevé o artigo 27 da Lei xeral tributaria.6. A empresa “Telefónica de España, S. A. U.”, á cal cedeu Telefónica, S. A. os diferentes títulos habilitantes relativos a servizos de telecomunicacións básicas en España, non deberá satisfacer a taxa porque a súa importe queda englobado na compensación do 1,9 % dos seus ingresos brutos que satisfai a este Concello. As restantes empresas do “Grupo Telefónica”, están suxeitas ao pago da taxa regulada nesta ordenanza. En particular, Telefónica Móbiles España, S. A. esta suxeita á taxa, nos termos regulados no artigo 5 da presente ordenanza. Artigo 10.º.–Infraccións e sancións.1. A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no artigo 191 da Lei xeral tributaria, que se cualificará e sancionará segundo dispón o mencionado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa se tipificarán e sancionarán de acordo co que se prevé na Lei xeral tributaria, no Regulamento xeral das actuacións e os procedementos de xestión e inspección tributarias, aprobado por Real Decreto 1065/2007 e na Ordenanza Xeral de Xestión, Inspección e Recadación dos ingresos de dereito Público municipais.3. A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei xeral tributaria, que se cualificará e sancionará segundo dispón o mencionado artigo. Disposición adicional 1.ª. Actualización dos parámetros do artigo 5.º. As ordenanzas fiscais dos exercicios futuros poderán modificar o valor dos parámetros Cmf, Cmm, Nt, NH se así procede. Se non se modifica a presente ordenanza, continuarán sendo de aplicación os parámetros establecidos para o exercicio 2011. Se a presente ordenanza debe ser aplicada logo de 2012, as referencias a este ano, contidas nos artigos 5 e 8, deben entenderse realizadas respecto de cada un dos exercicios en que se aplique a ordenanza. Disposición adicional 2.ª. Modificación dos preceptos da ordenanza e das referencias que fai á normativa vixente, con motivo da promulgación de normas posteriores. Os preceptos desta Ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento, e aquelas en que se fagan remisións a preceptos desta, entenderase que son automaticamente modificados e/ou substituídos, no momento en que se produza a modificación dos preceptos legais e regulamentarios de que traen causa.” 8. Ordenanza fiscal n.º 10, reguladora da taxa pola ocupación da vía pública con postos para as feiras no Concello de Ordes. Modifícase o artigo 7 (cota de gravame), que pasa a ter a seguinte redacción: “A cota tributaria establécese en 0,27 € diarios por cada m² no caso de postos con fronte á rúa, e 0,22 € diarios por m² no caso de postos que non teñan fronte á rúa (interiores).” Modifícase o artigo 9 (normas de xestión), que pasa a ter a seguinte redacción: “– O outorgamento das licenzas ás que refírese esta ordenanza suxeitarase ás zonas fixadas e ás condicións sinaladas na ordenanza reguladora da venda ambulante deste Concello de Ordes. – As condicións dos titulares regularanse segundo o disposto na ordenanza reguladora da venda ambulante. – O pagamento da taxa farase, para os postos con aproveitamento permanente nos primeiros quince días do trimestre correspondente. Para as ocupacións puntuais, o pago farase o día da feira previamente á ocupación do dominio público local. – O pagamento efectuarase mediante domiciliación bancaria das liquidacións emitidas polo Concello, salvo no caso das ocupacións puntuais, nas que o Concello nomeará a un ou varios cobradores habilitados, os cales efectuarán os cobros segundo os recibos confeccionados ao efecto, debendo os mesmos render contas ao Tesoureiro municipal no seguinte día hábil posterior á celebración da feira.” 9. Ordenanza fiscal n.º 11, reguladora da taxa por entrada de vehículos e vaos permanentes. Modifícase o artigo 6 (cota tributaria) no senso seguinte: “A cota tributaria será a que resulte da aplicación das seguintes tarifas: Tarifa primeira.–Reserva con entrada de garaxe. a) Entradas a garaxes ou locais de uso exclusivo do/a propietario/a do local para a garda dos seus propios vehículos, incluída a reserva de espazo, ata tres metros lineais, e unha capacidade máxima de tres prazas: 74,79 €/anuais. b) Entradas a garaxes ou locais para a garda de vehículos, podendo realizar reparacións dos mesmos, prestación de servizos de engraxe, lavado, petroleado, etc., incluída a reserva do espazo até tres metros lineais, segundo a capacidade do local: – Ata 5 prazas: 89,75 €/anuais. – De 6 a 20 prazas: 149,58 €/anuais. – De 21 a 60 prazas: 224,37 €/anuais. – Cando exceda de 60 prazas: 261,36 €/anuais. c) Por cada metro lineal superior a tres incrementarase a tarifa nun 100%. Tarifa segunda.–Reserva sen entrada de vehículos. Reserva de espazos ou prohibición de estacionar sen entrada de vehículos. a) Reserva de espazos nas vías e terreos de uso público concedidos a entidades ou particulares, para aparcamento exclusivo ou prohibición de estacionamento. Satisfarán ao ano por cada metro lineal ou €. Fracción: 112,19. b) Reserva de espazos ou prohibición de estacionamento nas vías e terreos de uso público para paradas de servizos de transporte colectivo de viaxeiros. Por cada metro lineal ou fracción de calzada que acade a reserva de espazo: 37,39 € anuais. En todo caso será de conta do solicitante a sinalización da zona de reserva, tanto horizontal como vertical, segundo modelo oficial. As zonas de carga e descarga debidamente sinalizadas polo Concello non serán obxecto de tarificación nas horas expresamente indicadas, nas que estará prohibido o seu uso fora do fin previsto, isto é, carga e descarga.10. Ordenanza Fiscal n.º 14, reguladora da taxa de cemiterio municipal. Modifícase o artigo 6 (cota tributaria), pasando a ter a seguinte redacción: A cota tributaria determinarase por aplicación da seguinte tarifa: Epígrafe I.–Asignación de nichos e panteóns: a) Nichos, concesión por 50 anos: 858,82 €. b) Panteóns, concesión por 50 anos: 3.435,29 €. Epígrafe II. –Asignación de terreos para mausoleos, por m² de terreo: 876,14 € Toda clase de nichos, columbarios, panteóns, mausoleos ou terreos que por calquera causa queden vacantes reverten a prol do Concello. O dereito que se adquire mediante o pagamento da taxa é o da concesión do dereito de enterramento e conservación dos restos nos correspondentes espazos inhumados, de acordo coas regras que regulamentariamente se establezan. Epígrafe III.–Por mantemento das instalacións. a) Nichos: 2,32 €/anuais por nicho. b) Panteóns: 9,28 €/ anuais por panteón. c) Mausoleos: 15,47 €/anuais por mausoleo. As ditas tarifas actualizaranse anualmente na mesma proporción que o IPC 11. Ordenanza fiscal n.º 17, reguladora da taxa por recollida de lixo. Proponse a modificación do artigo 5.º (cota tributaria), que pasaría a ter a seguinte redacción: “ARTIGO 5.º.–COTA TRIBUTARIA.1. A Cota tributaria consistirá nunha cantidade fixa por unidade de local, determinada en función da natureza e destino dos inmobles.2. A tal efecto aplicaranse as seguintes tarifas: ¹ Enténdese por vivenda a destinada a domicilio de carácter familiar e aloxamentos que non excedan de 10 prazas. ² Enténdese por aloxamento aqueles locais de convivencia colectiva non familiar, entre os que se inclúen hoteis, pensións, residencias, e demais centros de natureza análoga, sempre que excedan de 10 prazas. No suposto de que teñan restaurante a tarifa será a suma de categoría de hotel/hostal e a metade da categoría de restaurante segundo a superficie. ³ No suposto de que a oficina ou establecemento estea situado na mesma vivenda, sen separación, aplicarase unicamente a tarifa precedente quedando englobada nela a do epígrafe 1.3. Para los efectos desta taxa se entenderá como superficie a computable tal e como se define na Tarifa e Instrución do imposto sobre actividades económicas (Real Decreto Lexislativo 1.175/1990, do 28 de setembro) 4. As cotas sinaladas na tarifa teñen o carácter de irreductibles e corresponden a un mes.” 12. Ordenanza fiscal n.º 18, reguladora da taxa por prestación do servizo de auga potable. Proponse a modificación do artigo 5.º (cota tributaria) que quedaría coa seguinte redacción: “A cota tributaria será a que resulte de aplicación da seguinte tarifa: Epígrafe 1.º.–Servizos de abastecemento. Doméstico: Mínimo: ata 10 m³/aboado mes: 0,3474 €/m³. Excesos: 0,4071 €/m³ Industrial e outros: Mínimo: ata 20 m³/aboado mes: 0,3756 €/m³. Excesos: 0,4219 €/m³ Epígrafe 2.º.–Cotas de conservación de acometidas de abastecemento e contadores. a) Cotas de conservación de acometidas de abastecemento: 0,2404 €/aboado mes. b) Cotas de conservación de contadores: 0,3012 €/aboado mes. Epígrafe 3.º.–Xestión de cobros e impagos. Cobro aos aboados morosos dos gastos ocasionados pola comunicación de recibos pendentes de pagamento: 3,92 €/unidade. Epígrafe 4.º.–Desprecintado de contador. Por cada desprecintado de contador: 17,28 €. Epígrafe 5.º. –Conexión á rede de abastecemento e precintado dos racores de contadores non colocados polo persoal do servizo: 17,28 €/unidade. Epígrafe 6.º.–Acometidas e contadores.1. Prezo de acometidas de 1 a 5 metros: 2. Incremento para lonxitudes superiores a 5 metros: 3. Instalación de contador (13 mm Ø) en arqueta no chan: 172,63 €. 4. Instalación e batería de contador (13 mm Ø): 74,47 €; 99,30 € no caso de seren necesarias soldaduras en chumbo.5. Contadores (sen colocación) As tarifas indicadas veranse incrementadas co I. V. E. correspondente, sendo revisadas anualmente consonte ao IPC de marzo a marzo.” 13. Ordenanza fiscal n.º 19, reguladora da taxa de sumidoiros. Proponse a modificación do artigo 5.º (cota tributaria) no senso seguinte: “1. A cota tributaria correspondente á concesión da licenza ou autorización de acometida á rede de sumidoiros esixirase por unha soa vez e consistirá na cantidade fixa de 98,49 €. 2. A unidade de acometida de auga residual formada por arqueta de saída, tubo de PVC Ø 160/5 atm, incluída escavación, recheo, demolición e reposición de firme no seu caso, así como a conexión a colector existente para unha lonxitude máxima de 5 m. e unha profundidade máxima de 2 m. Gabia en terra: 353,43 €. Gabia en asfalto: 393,56 € Gabia en beirarrúa: 450,95 €. 2. A cota tributaria a esixir pola prestación dos servizos de sumidoiros e depuración determinarase en función da cantidade de auga, medida en metros públicos, usada na finca. A tal efecto aplicarase a seguinte tarifa: a) Servizo de sumidoiros. Por cada metro cúbico facturado en abastecemento: 0,1091 €/m³ b) Servizo de depuración de augas residuais: • Aboados con servizo municipal de abastecemento. ■ Doméstico: 0,1668 €/m³ ■ Industrial e outros: 0,1668 €/m³ • Aboados que non o sexan do servizo municipal de abastecemento. ■ Doméstico: 2,162 €/ab. mes ■ Industrial e outros: 6,985 €/ab. mes c) Servizo de saneamento para aboados conectados á fosa séptica. • Aboados con servizo municipal de abastecemento. ■ Doméstico: 0,1668 €/m³ ■ Industrial e outros: 0,1668 €/m³ • Aboados que non o sexan do servizo municipal de abastecemento. ■ Doméstico: 2,162 €/ab. mes ■ Industrial e outros: 6,985 €/ab. mes 3. As tarifas indicadas veranse incrementadas co I. V. E. correspondente e serán revisadas anualmente consonte ao IPC de marzo a marzo. En ningún caso poderá tomarse un consumo de auga que sexa inferior ó mínimo facturable por abastecemento. A cota resultante da consideración deste consumo terá o carácter de mínima esixible”. 14. Ordenanza fiscal n.º 20, reguladora da taxa por licencias de autotaxi e demais vehículos de aluguer. Modifícase o artigo 5.º (cota tributaria), no senso seguinte: “A cota tributaria determinarase por unha cantidade fixa sinalada segundo a natureza do servizo ou actividade, consonte á seguinte tarifa: 15. Ordenanza fiscal n.º 21, reguladora da taxa por concesión de licencias urbanísticas esixidas pola lexislación do solo e o ordenamento urbano. Modifícase o artigo 7 (tipo de gravame), que queda redactado do xeito seguinte: “A cota tributaria consistirá na cantidade resultante de aplicar sobre a base liquidable, determinada segundo as regras do artigo 6.º, o tipo de gravame do 0,21%. En todo caso, os dereitos por concesión das preceptivas licencias para calquera clase de obras ou instalacións, non poderán ser inferiores a 12,37 euros.” 16. Ordenanza fiscal n.º 23, reguladora da taxa por outorgamento de licenza de primeira ocupación de vivendas. Modifícase o artigo 6 (tipo de gravame e cota tributaria), quedando: “A cota tributaria consistirá na cantidade resultante de aplicar sobre a base liquidable o tipo de gravame do 0,21%. En todo caso, os dereitos por concesión das preceptivas licencias non poderán ser inferiores a 61,86 €.” 17. Ordenanza fiscal n.º 24, reguladora da taxa por expedición de documentos administrativos. Modifícase o artigo 6, o cal queda coa seguinte redacción: “A tarifa a que refírese o artigo anterior estrutúrase do xeito seguinte: Epígrafe primeiro.–Certificacións e compulsas. – Bastanteo de poderes que produzan efectos nas oficinas municipais: 10,70 euros. Epígrafe segundo.–Documentos expedidos e estendidos polas oficinas municipais. – Expedición de informes relativos a accidentes de circulación emitidos pola Policía Local: a) Mínimo (ata tres follas): 54,00 euros. b) Por cada folla a maiores: 3,25 euros. Epígrafe terceiro.–Documentos relativos ao servizo urbanístico. – Por cada certificación que se expida polos servizos urbanísticos, sobre características do terreo ou consulta para os efectos de edificación, etc., a instancia de parte, tanto de natureza rústica como urbana: 32,30 euros. – Por cada autorización de segregacións ou parcelacións urbanísticas: 32,30 euros. – Certificación de antigüidade de vivenda: 6,40 euros. Epígrafe cuarto.–Pola tramitación de solicitudes para participar nos procesos de selección de persoal ó servizo desta Administración: – Grupo A ou asimilado: 32,32 euros. – Grupo B, C ou asimilados: 26,94 euros. – Grupo D, E ou asimilado: 16,19 euros. – No caso de Policía Local as contías anteriores incrementaranse en 32,32 euros.” 18. Ordenanza fiscal n.º 25, reguladora da taxa por expedición de Licenza pola tenencia de animais potencialmente perigosos, renovación, inscricións rexistrais e as súas modificacións e cancelacións. Modifícase o artigo 6 (tarifas), do xeito seguinte: “1.–Licenza de cans potencialmente perigosos: 31,59 euros.2.–Ficha identificativa individual: 7,21euros.3.–Renovación de licenzas 28,48 euros.4.–Inscrición no Rexistro A. P. P.: 11,35 euros.5.–Inscrición no censo de animais de compañía: 9,28 euros.6.–Modificacións rexistrais: 6,69 euros.7.–Cancelación rexistral: 8,24 euros.8.–Os actos ós que se refiren os epígrafes 1, 3, 4 e 7, cando se soliciten polos suxeitos pasivos a que se refire o número 2 do artigo 3, terán un recargo do 30 por cento. “ 19. Ordenanza fiscal n.º 26, reguladora da taxa pola prestación do servizo de recollida, retirada, custodia e inmobilización de vehículos na vía pública. Modifícase o artigo 5.º (cota tributaria), quedando redactado do xeito seguinte: “A cota tributaria será o resultado de aplica-lo seguinte cadro de tarifas: 1.–Retirada e traslado ó depósito municipal, por cada vehículo: a) Motocicletas, motocarros e vehículos análogos: 43,30 euros b) Automóbiles, furgonetas e vehículos análogos: 65,00 euros. c) Camións e vehículos que requiran o uso dunha grúa alugada, segundo tarifa da grúa alugada. Se intervén o servizo de grúa pero non se realiza a retirada ou traslado do automóbil, as cantidades redúcense nun 50 por cento.2.–Depósito de vehículos, por día ou fracción: a) Motocicletas e motocarros: 5,40 euros. b) Automóbiles, camións, tractores, remolques, furgonetas e vehículos análogos: 10,80 euros.3.–Por inmobilizacións de vehículos: a) Motocicletas, e motocarros: 21,50 euros. b) Automóbiles, camións, tractores, remolques, furgonetas e vehículos análogos: 32,50 euros.” 20. Ordenanza fiscal n.º 27, reguladora da taxa por prestación dos servizos especiais motivados polo transporte. Modifícase o artigo 6 (cota tributaria) do xeito seguinte: “1. As cotas tributarias determinaranse en función do número de efectivos, tanto persoais como materiais, que se empreguen na prestación do servizo, e o tempo investido, conforme as seguintes tarifas: Por cada policía, funcionario ou empregado municipal desprazado, por hora ou fracción: 26,94 euros. Por cada vehículo municipal usado, por hora ou fracción: 7,54 euros. Tarifa mínima: en todo caso, os dereitos por prestación deste tipo de servizos, non poderán ser menores de: 53,87 euros.2. O tempo de prestación efectivo dos servizos computarase tomando como momento inicial o de saída dos efectivos dos seus respectivos acuartelamentos, e como final o da chegada a destino se é dentro do termo municipal ou o da saída do transporte especial dos límites do municipio.” De conformidade co establecido no artigo 19.1 do Real decreto lexislativo 2/2004 e artigos 10, 25 e 46 da Lei 29/1998, do 13 de xullo, reguladora da xurisdición contencioso-administrativa, contra o presente acordo e contra as modificacións introducidas nos textos das ordenanzas fiscais, os interesados unicamente poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Ordes, 29 de novembro de 2011. O alcalde Asdo.: Manuel Regos Boquete